Venäläinen sukellusvene ohitti perjantaina Juutinrauman salmen, ruotsalaislehti Helsingborgs Dagblad (siirryt toiseen palveluun) kertoo.

Ruotsin merenkulkuviraston tiedottaja Daniel Lindblad vahvisti lehdelle, että kyseessä on venäläinen sukellusvene, joka on ilmoituksen mukaan matkalla kotisatamastaan Kaliningradista Murmanskiin.

Sydsvenskan (siirryt toiseen palveluun)-lehden mukaan venäläinen hinaaja ilmoitti Malmön meriliikennekeskukselle hiukan ennen aamuviittä, että se suuntaa kohti Juutinraumaa ja matkustaa aamupäivän aikana salmen läpi sukellusveneen kanssa. YK:n meriliikennesääntöjen mukaan yli 300 bruttotonnin alusten on ilmoitettava lähestymisestään meriliikennekeskuksille, kirjoittaa Sydsvenskan.

Lindblad kertoi torstaina Helsingborgs Dagbladille (siirryt toiseen palveluun), että joka vuosi "kourallinen" Venäjän laivaston aluksia matkustaa Juutinrauman läpi.